**Naziv i adresa ustanove**

**Program obrazovanja**

**za stjecanje mikrokvalifikacije**

**obnavljanje namještaja**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Šumarstvo i drvna tehnologija | | |
| **Naziv programa** | Program obrazovanja za stjecanje mikrokvalifikacije obnavljanje namještaja | | |
| **Vrsta programa** | usavršavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Ručni i mehanizirani alati za obradu drva – razina 3 HKO-a  SIU 2: Popravak/obnavljanje namještaja – razina 4 HKO-a  SIU 3: Društveno solidarna ekonomija u restauraciji – razina 6 HKO-a | | |
| **Obujam u bodovima (CSVET)** | **10 CSVET bodova**  SIU 1: Ručni i mehanizirani alati za obradu drva - 2 CSVET boda  SIU 2: Popravak/obnavljanje namještaja - 6 CSVET bodova  SIU 3: Društveno solidarna ekonomija u restauraciji - 2 CSVET boda | | |
| **Dokumenti na temelju kojih je izrađen program obrazovanja za stjecanje skupova ishoda učenja (mikrokvalifikacije)** | | | |
| **Popis standarda zanimanja/skupova kompetencija i datum/i njegove/njihove valjanosti u Registru HKO-a** | **Popis standarda kvalifikacija i datum/i njegove/njihove valjanosti u Registaru HKO-a** | | **Sektorski kurikulum** |
| **SZ Drvodjeljski tehničar / Drvodjeljska tehničarka**  <https://hko.srce.hr/registar/standard-zanimanja/detalji/92>  SKOMP: Planiranje, priprema i organizacija rada u sekundarnoj proizvodnji namještaja i proizvoda od drva  <https://hko.srce.hr/registar/skup-kompetencija/detalji/800>  Vrijedi do: 31.12.2025.  **SZ Stolar / Stolarica**  <https://hko.srce.hr/registar/standard-zanimanja/detalji/93>  SKOMP: Priprema stolarske tehničke dokumentacije  <https://hko.srce.hr/registar/skup-kompetencija/detalji/816>  SKOMP: Sastavljanje, okivanje i ugradnja proizvoda od drva i drvnih materijala  <https://hko.srce.hr/registar/skup-kompetencija/detalji/825>  SKOMP: Komercijalno poslovanje u izvođenju stolarskih radova  <https://hko.srce.hr/registar/skup-kompetencija/detalji/828> SKOMP: Zaštita na radu i zaštita okoliša pri izradi i ugradnji proizvoda od drva i drvnih materijala <https://hko.srce.hr/registar/skup-kompetencija/detalji/827>  Vrijedi do: 31.12.2025.  **SZ Tapetar / Tapetarka**  <https://hko.srce.hr/registar/standard-zanimanja/detalji/63> SKOMP: Postupci, metode i tehnološki procesi u tapetarstvu [Registar HKO: Detalji skupa kompetencija (srce.hr)](https://hko.srce.hr/registar/skup-kompetencija/detalji/526)  SKOMP: Rukovanje alatima, strojevima i uređajima u tapetarstvu  [Registar HKO: Detalji skupa kompetencija (srce.hr)](https://hko.srce.hr/registar/skup-kompetencija/detalji/527)  SKOMP: Poslovno komuniciranje u tapetarskoj proizvodnji i uslugama  SKOMP: Postupci, norme i propisi zaštite na radu i zaštite okoliša, te zaštite od požara pri obavljanju tapetarske proizvodnje i usluga  <https://hko.srce.hr/registar/skup-kompetencija/detalji/533>  Vrijedi do: 31.12.2025. | **SK Drvodjeljski tehničar / Drvodjeljska tehničarka**  <https://hko.srce.hr/registar/standard-kvalifikacije/detalji/36>  Vrijedi do: 30.12.2027.  **SK Stolar / Stolarica**  <https://hko.srce.hr/registar/standard-kvalifikacije/detalji/120>  Vrijedi do: 31.12.2027.  **SK Stolar restaurator / stolarica restauratorica**  <https://hko.srce.hr/registar/standard-kvalifikacije/detalji/102>  Vrijedi do: 31.12.2027. | |  |
| **Uvjeti za upis u program** | Posjedovanje kvalifikacije na razini 4.1 HKO-a ili više – područje drvne tehnologije | | |
| **Uvjeti stjecanja programa (završetka programa)** | * Stečenih 10 CSVET bodova * Uspješna završna provjera stečenih znanja i vještina   O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se *Uvjerenje o osposobljavanju za stjecanje mikrokvalifikacije obnavljanje namještaja.* | | |
| **Trajanje i načini izvođenja nastave** | Program obrazovanja za stjecanje mikrokvalifikacije obnavljanje namještaja provodi se redovitom nastavom u trajanju od 250 sati, uz mogućnost izvođenja teorijskog dijela programa na daljinu u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od 65 sati, dijelom učenjem temeljenom na radu u trajanju od 135 sati, a dijelom samostalnim aktivnostima polaznika u trajanju od 50 sati.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u realnim ili simuliranim uvjetima. Uključuje razdoblja učenja na radnome mjestu kod poslodavca. | | |
| **Horizontalna prohodnost** | *-* | | |
| **Vertikalna prohodnost** | *-* | | |
| **Materijalni uvjeti i okruženje za učenje koji su potrebni za izvedbu programa** | **Standardna učionica:** standardna učionica opremljena računalom s pristupom internetu, LCD projektorom, zvučnicima, zaslonom; učionica prikladne veličine (1,25 m2 po osobi) opremljena računalom za nastavnika, projektorom, zaslonom, internetskom vezom, računalnim programima i mogućnošću korištenja specifičnih poslužitelja te uzorcima presjeka pojedinih dijelova namještaja, osigurana bežična mreža i električno napajanje.  **Stolarski praktikum i/ili drvodjeljska tvrtka u području primarne obrade drva** (stovarište pilanske oblovine, primarna pilana/pilanski trijem, doradna pilana, stovarište piljene građe). Minimalni uvjeti stolarskog praktikuma: ručno radno mjesto po polazniku sa stolarskom klupom i pripadajućim ručnim alatima i ručno mehaniziranim alatima za obradu drva; strojevima za obradu drva (za piljenje, blanjanje, glodanje, brušenje, bušenje, dubljenje…) te odgovarajućim napravama i pomagalima, skladišnim prostorom s drvnim i nedrvnim materijalima i prostorom za gotove uratke, spremnicima za krupniji drvni otpad, uređajem za odsis piljevine i spremnikom za piljevinu (blanjevinu), ormarićima za osobne alate i radnu zaštitnu opremu, osiguranim pneumatskim i električnim sustavom napajanja, izdvojenim prostorom za nastavnika s računalom, zaslonom, projektorom, internetskom vezom, računalnim programima i mogućnošću korištenja specifičnih poslužitelja, osigurana bežična mreža i električno napajanje. Moraju biti zadovoljeni minimalni sigurnosni i zdravstveni zahtjevi za mjesto rada propisani Pravilnikom o zaštiti na radu za mjesta rada (Narodne novine, 105/2020).  **Radionica za ručnu i strojnu obradu drva opremljena alatima i strojevima za ručnu i strojnu obradu drva.**  [Registar HKO 1: Detalji standarda kvalifikacije (srce.hr)](https://hko.srce.hr/registar/standard-kvalifikacije/detalji/36)  [Registar HKO 2: Detalji standarda kvalifikacije (srce.hr)](https://hko.srce.hr/registar/standard-kvalifikacije/detalji/120)  [Registar HKO 3: Detalji standarda kvalifikacije (srce.hr)](https://hko.srce.hr/registar/standard-kvalifikacije/detalji/102) | | |
| **Kompetencije koje se programom stječu** | | | |
| 1. provjeriti ispravnost strojeva, alata i zaštitnih naprava u sekundarnoj obradi drva 2. fotodokumentirati namještaj/građevinsku stolariju za popravak/obnavljanje 3. rastaviti oštećeni dio namještaja/građevinske stolarije kojeg treba popraviti/obnoviti 4. izmijeniti dotrajale dijelove namještaja/građevinske stolarije 5. izmijeniti neispravan okov na namještaju/građevinskoj stolariji 6. izraditi ponudu za obavljanje stolarskih radova 7. ugovoriti cijenu te način i rok plaćanja za dogovorene stolarske radove 8. izdati račun klijentu za izvršen stolarski posao prema važećim pravilima fiskalizacije 9. primijeniti mjere zaštite na radu i zaštite okoliša pri popravku/obnavljanju namještaja/građevinske stolarije 10. zbrinuti dotrajale dijelove i neispravan okov na propisan način 11. označiti elemente tapeciranog proizvoda za tapetarsko obnavljanje 12. zamijeniti dotrajale tapetarske materijale na proizvodu koji se obnavlja 13. primijeniti tehnike tapetarske obnove proizvoda 14. koristiti i održavati alate, strojeve i opremu za obnavljanje tapeciranih dijelova proizvoda 15. izraditi troškovnik i ponudu za obnavljanje tapeciranog namještaja na temelju tehnološke dokumentacije 16. ugovoriti cijenu te način i rok plaćanja za dogovorene tapetarske radove i usluge 17. primijeniti mjere zaštite na radu, zaštite okoliša i očuvanja zdravlja ljudi pri tapetarskom obnavljanju proizvoda i dijelova proizvoda 18. zbrinuti otpadne i dotrajale dijelove tapetarskih proizvoda | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja, te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja   Rezultatima anketa dobiva se pregled uspješnosti izvedbe programa, kao i procjena kvalitete nastavničkog rada. | | |
| **Datum revizije programa** | 31.12.2027. | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Obnavljanje namještaja | Ručni i mehanizirani alati za obradu drva | HKO 3 | 2 CSVET | 20 | 20 | 10 | 50 |
| Popravak/obnavljanje namještaja | HKO 4 | 6 CSVET | 24 | 96 | 30 | 150 |
| Društveno solidarna ekonomija u restauraciji | HKO 6 | 2 CSVET | 21 | 19 | 10 | 50 |
| **Ukupno:** | | | | **10 CSVET** | **65** | **135** | **50** | **250** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | Obnavljanje namještaja | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | * najmanje razina 5 HKO-a majstor stolar (strukovni učitelj) s najmanje 5 godina radnog iskustva u struci * razina 6 HKO-a (preddiplomski sveučilišni studij) s minimalnim radnim iskustvom od tri godine u odgovarajućoj djelatnosti i/ili prethodno stečenom razinom 4 u području drvne tehnologije * razina 7.1 HKO-a (diplomski sveučilišni studij) s radnim iskustvom od tri godine u odgovarajućoj djelatnosti i/ili prethodno stečenom razinom 4 u području drvne tehnologije   [Registar HKO 1: Detalji standarda kvalifikacije (srce.hr)](https://hko.srce.hr/registar/standard-kvalifikacije/detalji/36)  [Registar HKO 2: Detalji standarda kvalifikacije (srce.hr)](https://hko.srce.hr/registar/standard-kvalifikacije/detalji/120)  [Registar HKO 3: Detalji standarda kvalifikacije (srce.hr)](https://hko.srce.hr/registar/standard-kvalifikacije/detalji/102) | | |
| **Obujam modula (CSVET)** | **9 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 65 sati (26%) | 135 sati (54%) | 50 sati (20%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je omogućiti polaznicima stjecanje znanja i vještina potrebnih za popravljanje i obnovu starog namještaja i ostalih proizvoda od drva. Razlozi za popravak i obnovu su mnogostruki. Jedan od njih je i sve popularniji trend recikliranja starog namještaja u kontekstu dizajnu interijera. Nadalje, recikliranjem sekundarne sirovine, produljuje se životni vijek starog namještaja te se tako štedi, ali i brine o zaštiti okoliša. Priča je zaokružena ako su sve to uključimo i kružno gospodarstvo, odnosno koncept cirkularne ekonomije, tj. ponovno iskorištavanje već upotrijebljenog - princip koji promiče i sama Europska unija. Polaznici će nakon ovog modula usvojiti znanja o ručnim i ručnim mehaniziranim alatima koji se primjenju u postupcima popravljanja i obnove namještaja te vrstama mehaničke obrade drva. Polaznici će, nakon ovog modula, moći odabrati odgovarajući alat i zamjenski materijal koji su potrebni u postupcima popravljanja i obnove namještaja ili drugih proizvoda od drva te ih koristiti na ispravan i siguran način. Usvojit će teorijska i praktična znanja o društveno solidarnoj ekonomiji u restauraciji na lokalnoj, regionalnoj, državnoj i europskoj razini. Također, moći će samostalno popraviti i obnoviti namještaj poštujući redoslijed radnih operacija u tehnološkom procesu, a sve to uz primjenu mjera zaštite na radu, zaštite okoliša i zaštite od požara. | | |
| **Ključni pojmovi** | *obrada drva, stolarska klupa, ručni alati, ručni mehanizirani alati, popravak namještaja, obnavljanje namještaja, recikliranje, fotodokumentacija, zaštita okoliša, društveno solidarna ekonomija* | | |
| **Oblici učenja temeljenog na radu** | Učenje temeljeno na radu provodi se kroz dva oblika:   * rad na situacijskoj i problemskoj nastavi u specijaliziranim prostorima ustanove (simuliranim objektima) * učenje na radnome mjestu gdje se polaznici postupno uvode u posao te u ograničenom obujmu sudjeluju u radnom procesu u kontroliranim uvjetima uz nadzor mentora. | | |
| **Literatura i specifična nastavna sredstva potrebna za realizaciju modula** | * Skripta za polaznike koju će izraditi predavači | | |

|  |  |  |
| --- | --- | --- |
| **Skup ishoda učenja iz SK-a:** | | Ručni i mehanizirani alati za obradu drva |
| **Ishodi učenja** | | |
| 1. razlikovati vrste mehaničke obrade drva | | |
| 1. prilagoditi uvjete u radionici za ručnu obradu drva | | |
| 1. upotrijebiti stolarsku klupu kao radno mjesto | | |
| 1. razlikovati vrste i primjenu ručnih alata za obradu drva | | |
| 1. razlikovati vrste i primjenu ručnih mehaniziranih alata za obradu drva | | |
| 1. razlikovati dijelove i alate te kinematiku ručnih mehaniziranih alata za obradu drva | | |
| 1. koristiti ručne alate za obradu drva | | |
| 1. koristiti ručne mehanizirane alate za obradu drva | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi u ovom skupu ishoda učenja su učenje temeljeno na radu i situacijsko učenje.  Polaznik će na početku obrazovnog procesa biti upoznat s načinom prilagođavanja uvjeta u radionici za ručnu obradu drva. Nastavni proces temeljit će se na primjerima iz realnog radnog okruženja – obnavljanju i popravljanju starog namještaja ili drugih proizvoda od drva. Polaznicima će nastavnik demonstrirati različite vrste mehaničke obrade drva, kao i vrste i primjenu ručnih i ručkih mehaniziranih alata za obradu drva, ali i dijelove i alate za kinematiku ručih mehaniziranih alata za tu namjenu. Uz demonstraciju, objasnit će im kako upotrijebiti stolarsku klupu za mjesto rada te kako se koristiti ručni i ručni mehanizirani alati na siguran način.  Nakon toga polaznici će u realnom radnom okruženju, na primjeru namještaja koji treba obnoviti, koristiti stolarsku klupu kao radno mjesto te ručne i ručne mehanizirane alate za obradu drva prilikom čega će kroz raspravu s nastavnikom/mentorom provjeriti jesu li ih koristili na ispravan i siguran način. | | |
| **Nastavne cjeline/teme** | Mehanička obrada drva  Ručna obrada drva  Stolarska klupa kao radno mjesto  Ručni alati za obradu drva  Ručni mehanizirani alati za obradu drva | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi učenja provjeravaju se projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  **Projektni zadatak**: Polaznik će dobiti zadatak da u radionici izradi oštećeni kutni spoj na stolici, prilikom čega će upotrijebiti ručne i ručne mehanizirane alate. Prije zadanog zadatka, prilagodit će uvjete u radionici pridržavajući se propisa koji reguliraju zaštitu na radu i zaštitu okoliša, pokazati dijelove stolarske klupe, učvrstit će različite obratke u stolarsku klupu te će usmeno opisati različite mehaničke obrade drva s odvajanjem i bez odvajanja strugotine, na zadanom primjeru. U zadanoj radnoj situaciji će pokazati i usmeno opisati dijelove i značajke alate te kinematiku ručnih mehaniziranih alata za obradu drva. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a:** | | Popravak/obnavljanje namještaja |
| **Ishodi učenja** | | |
| 1. Procijeniti stupanj oštećenja pojedinih dijelova namještaja predviđenog za popravak/obnavljanje | | |
| 1. Fotodokumentirati oštećenja namještaja predviđenog za popravak/obnavljanje | | |
| 1. Pripremiti odgovarajuće materijale, alate i strojeve potrebne za popravak/obnavljanje namještaja | | |
| 1. Rastaviti namještaj predviđen za popravak/obnavljanje | | |
| 1. Napraviti skicu i nacrt dijelova namještaja predviđenog za popravak/obnavljanje | | |
| 1. Izraditi zamjenske dijelove namještaja predviđenog za popravak/obnavljanje poštujući redoslijed radnih operacija u tehnološkom procesu | | |
| 1. Sastaviti u sklop dijelove namještaja koji se popravlja/obnavlja | | |
| 1. Zamijeniti oštećen/neispravan okov na namještaju koji se popravlja/obnavlja | | |
| 1. Zbrinuti sortirane dotrajale dijelove i neispravan okov namještaja na propisan način | | |
| 1. Pridržavati se mjera ZNR-a i ZOP-a prilikom popravka/obnavljanja namještaja | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi u ovom skupu ishoda učenja su učenje temeljeno na radu i situacijsko učenje.  Polaznicima će nastavnik/mentor uz demonstraciju objasniti kako odrediti stupanj oštećenja pojedinih dijelova namještaja predviđenog za popravak ili obnavljanje te kako ispravno fotodokumentirati oštećenja. Nakon demonstracije nastavnika/mentora, polaznici će uz nadzor i primjenu mjera zaštite na radu sami pripremiti odgovarajuće materijale, alate i strojeve potrebne za popravak ili obnavljanje namještaja, rastaviti ga te napraviti skicu i nacrt dijelova namještaja predviđenog za popravak ili obnavljanje. Nakon izrade skice i nacrta, izradit će zamjenske dijelove namještaja predviđenog za popravak ili obnavljanje tako da poštuju redoslijed radnih operacija u tehnološkom procesu. Nakon izrade zamijenskih dijelova, sastavit će dijelove namještaja u sklop prilikom čega će zamijeniti oštećeni ili neispravani okov na namještaju koji se popravlja ili obnavlja. Po završetku popravka namještaja, spremit će alat na predviđeno mjesto, očistiti sva korištena radna mjesta i radni prostor te sortirati i pravilno zbrinuti drvni ostatak, dotrajale dijelove, neispravan okov i praznu ambalažu. Dok traje proces popravka, polaznici će se pridržavati mjera zaštite na radu i zaštite od požara. | | |
| **Nastavne cjeline/teme** | Stupnjevi oštećenja dijelova namještaja  Fotodokumentacija  Rastavljanje namještaja  Izrada skica i nacrta  Izrada zamjenskih dijelova namještaja  Sastavljanje namještaja  Zamjena i zbrinjavanje oštećenih/neispravnih okova na namještaju  Mjere zaštite na radu i zaštite od požara | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi provjeravaju se projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  **Zadatak:** Polaznik će procijeniti stupanj oštećenja namještaja za obnovu i fotodokumentirati zatečeno stanje, a zatim pripremiti sav potreban materijal, alate i strojeve. Zadani namještaj će rastaviti, fotodokumentirati dijelove i zatim izraditi skice i nacrte oštećenih dijelova. Na osnovu nacrta izradit će zamjenske dijelove, pritom vodeći računa o poštivanju mjera zaštite na radu i zaštite od požara. Izrađene zamjenske dijelove spojit će s preostalim neoštećenim dijelovima u sklop. Ukoliko je potrebno, promijenit će postojeći okov. Po završetku popravka namještaja, spremit će alat na predviđeno mjesto, očistiti sva korištena radna mjesta i radni prostor te sortirati i pravilno zbrinuti drvni ostatak, dotrajale dijelove, neispravan okov i praznu ambalažu. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |  |
| --- | --- | --- | --- |
| **Skup ishoda učenja iz SK-a:** | | Društveno solidarna ekonomija u restauraciji | |
| **Ishodi učenja** | | | |
| 1. Primijeniti načela društveno solidarne ekonomije (SSE) | | | |
| 1. Primijeniti načela demokratskog upravljanja | | | |
| 1. Ponuditi proizvod/uslugu unutar operativnog okvira društveno solidarne ekonomije | | | |
| 1. Prepoznati mreže društveno solidarne ekonomije na lokalnoj, regionalnoj, državnoj i europskoj razini | | | |
| **Dominantan nastavni sustav i opis načina ostvarivanja SIU** | | | |
| Dominantni nastavni sustavi u ovom skupu ishoda učenja su učenje temeljeno na radu i situacijsko učenje.  Polaznicima će nastavnik/mentor prvo objasniti društveno solidarnu ekonomiju i koje su njene prednosti na primjeru iskorištavanja sekundarnih sirovina, posebice starog namještaja. Također, nastavnik će heurističkom nastavom objasniti načela demokratkog upravljanja, navodeći primjere iskorištavanja starog namještaja za izradu novog ili obnavljanje istog. Nakon izlaganja nastavnika/mentora, polaznici će simulirati proces ugovaranja obnove ili popravljanje namještaja, radi vježbe. Nadalje, sami će izraditi ponudu za obnavljanje namještaja, kao i izdati račun za izvršen stolarski posao. Zaključno, pojedinačno ili u paru, polaznici će izraditi prezentaciju u kojoj će objasniti društveno solidarne ekonomije na svim razinama: lokalnoj, regionalnoj, državnoj i europskoj razini. Prezentacija će se temeljiti na istraživanju - ima li u njihovom okruženju odbačenog starog namještaja koji bi se mogao obnoviti. | | | |
| **Nastavne cjeline/teme** | Što je društveno solidarna ekonomija?  Prednosti društveno solidarne ekonomije na primjeru iskorištavanja sekundarnih sirovina  Načela demokratskog upravljanja  Ugovaranje obnavljanja namještaja s klijentom  Izrada ponude za obnavljanje namještaja  Izdavanje računa za izvršen stolarski posao  Mreže društveno solidarne ekonomije na svim razinama | | |
| **Načini i primjer vrjednovanja skupa ishoda učenja** | | | |
| Skup ishoda učenja i pripadajući ishodi provjeravaju se projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  **Projektni zadatak:** Akcija očuvanja naslijeđa uporabnih i ukrasnih predmeta od drva.  Na području županije je uočeno odbacivanje vrijednih komada/primjeraka starog namještaja ili drugih drvenih predmeta, neprepoznate vrijednosti, posebice u ruralnom i suburbanom području.  Uz primjenu osnovnih načela društveno solidarne ekonomije i demokratskog upravljanja ponuditi uslugu preuzimanja (otkupa) odbačenih komada namještaja te dogovoriti okvir za suradnju sa stanovništvom i poduzetnicima/obrtnicima drugih područja rada (obrada metala, recikliranje tekstila) u svrhu zajedničkog rada na povratu vrijednosti odbačenom, ali ne i neupotrebljivom namještaju. Također, izraditi i ponuditi poslovni plan za prodaju ili povrat vlasnicima restauriranog/obnovljenog namještaja. Prezentirati izrađeni poslovni plan. | | | |
| **Prilagodba iskustava učenja za polaznike/osobe s invaliditetom** | | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | | |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* | | |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |